Sagunt acollirà demà la Fira d’Agermanament Gastronòmica de Millau
24 de novembre 2017

![](/media/2laj000c/42cartel-millau-coloro_cuerpo.jpg)  
  

Sagunt rebrà esta vesprada la delegació francesa de Millau, en un acte oficial que tindrà lloc a les 20 hores en el saló de Plens de l'Ajuntament de Sagunt. Esta delegació serà l'encarregada d'oferir la fira gastronòmica d'esta ciutat, agermanada amb nosaltres. Al llarg de tot el dia de demà, dissabte 25 de novembre, els representants francesos faran gaudir als assistents amb la seua bona gastronomia i cultura.

L'esdeveniment es desenvoluparà en diversos espais. Durant el matí del dissabte, a les 10 hores, es realitzarà una visita guiada gratuïta al centre històric de la ciutat, que finalitzarà en el mercat de Sagunt per poder gaudir de la degustació de productes francesos. El punt de partida serà l'oficina de Turisme de Sagunt, i els interessats han de reservar telefonant al número 96 265 58 59 o bé al 96 269 04 02.

D'altra banda, des de les 9 hores fins a les 14 h., el Mercat Municipal de Sagunt acollirà una degustació i venda de productes de la regió d'Avairon, com formatge roquefort, tòfones, aligot, vins de denominació francesa, cireres i melmelades. La venda de productes serà en la parada Nº 9. A les 11 hores tindrà lloc l'acte d'inauguració de la Fira d'Agermanament Gastronòmica de Millau per part de l'alcalde de Sagunt, Quico Fernández, i la delegada de Turisme i d’Agermanament, Natalia Antonino. Mitja hora després, a les 11.30 h, hi haurà una _gastrofurgo_ en el pati del mercat amb degustació de productes de Millau i cervesa artesanal Murbitter, que, a més, comptarà amb animació musical d'un músic de Millau.

A la vesprada, a les 17 hores, es realitzarà una visita guiada gratuïta pel patrimoni industrial del municipi, el punt d'eixida de la qual serà la plaça Major, a Sagunt, a les 16.30 h., i la porta d'accés del Casino Recreatiu i Cultural, del Port de Sagunt, a les 17 h. La ruta finalitzarà en Bodegas Ferri, on també es podrà participar en la degustació amb tiquets de productes i vins francesos a partir de les 18 h.

Les visites guiades es realitzaran a través de les oficines de Turisme i els tiquets per a les degustacions es poden trovar en la Taverna de la Serp i en Bodegas Ferri.

La immersió en la gastronomia francesa finalitzarà el dissabte a la nit amb dos cuiners de Millau, que oferiran un menú degustació en dos restaurants del municipi, La Quintería i Le Fou, amenitzat per músics francesos. El menú serà el mateix en tots dos restaurants i les reserves es poden fer telefonant als mateixos restaurants (Le Fou, 96 265 13 57; La Quintería, 658 927 107).

![](/media/q0shvlgk/40menu-_cuerpocas.jpg)  
  

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-dema-la-fira-d-agermanament-gastronomica-de-millau/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-dema-la-fira-d-agermanament-gastronomica-de-millau/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-dema-la-fira-d-agermanament-gastronomica-de-millau/ "Linked In")
*   [](mailto:?body=https://aytosagunto.es/va/actualitat/sagunt-acollira-dema-la-fira-d-agermanament-gastronomica-de-millau/)